
PËR MIRATIMIN E RREGULLIT TEKNIK “PËR INFORMACIONIN E THARËSEVE PËR PËRDORIM SHTËPIAK NË LIDHJE ME KONSUMIN E ENERGJISË”[footnoteRef:1] [1:  Rregullorja e Parlamentit Europian nr. 392/2012, e datës 1 mars 2012 “Për informacionin e tharëseve për përdorim shtëpiak në lidhje me konsumin e energjisë”, numri EUR-Lex 32012R0392, Fletore Zyrtare e Bashkimit Europian, seria L 123.] 


Në mbështetje të nenit 100 të Kushtetutës dhe të nenit 15 të ligjit nr. 68/2012 “Për informacionin e konsumit të energjisë dhe burimeve të tjera të produkteve me ndikim në energji”, me propozimin e Zëvendëskryeministrit dhe Ministër i Ekonomisë, Tregtisë dhe Energjetikës, Këshilli i Ministrave

VENDOSI:

1. Miratimin e rregullit teknik “Për informacionin e tharëseve për përdorim shtëpiak në lidhje me konsumin e energjisë”, sipas tekstit që i bashkëlidhet këtij vendimi.
2. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i shtrin efektet nga data 1 qershor 2013.

